Justiitsministeerium tuli välja ideega muuta kohtute töö rahvale senisest avatumaks. Kõne all on näiteks jõustumata kohtuotsuste avalikustamine ja avalike kohtuistungite veebiülekanded.
Rida mõjuvõimsaid juriste soovib aga teha kohtupidamise hoopis kinnisemaks. Vaatame nende ettepanekuid ja seal peituvaid ohte.
Riigikohus
Esitaja: Riigikohtu direktor Kerdi Raud.
Ettepanek: „Kohtulahendi varajane kajastamine meedias ja etteruttavate hinnangute andmine võib menetlusosalisi pigem kahjustada ja töötada vastu sõltumatu kohtupidamise edasisele läbiviimisele.“
EE kommentaar: Viru maakohus teeb tänavu kevadel otsuse Marti Kuusiku süüasjas – mees on kas õige või süüdi. Aga me ei tohiks sellest enne teada, kui asi on käinud läbi ringkonnakohtust ja riigikohtust? Heal juhul selgub see aasta lõpuks.